stanford-oval/wikipedia huggingface dataset:
Antti Esko
Ura

Antti Esko aloitti uransa lentopallosta tunnetusta kotikaupungissaan Vammalassa. Seura oli Vammalan Kisa jossa nuori Esko sai ensimmäiset kosketukset lentopalloon. Lopulta Esko nousi juniorimaajoukkueiden kautta Vammalan Lentopallon edustusjoukkueeseen, SM-liigaan. Ensimmäisen kautensa hän pelasi VaLePassa vuonna 1999, josta hän jatkoi VaLePassa aina kolme vuotta vuoteen 2001 asti, kunnes teki Keski-Savon Paterin kanssa. Pateri hankki Esko hänen veljensä Mikko Eskon tilalle joka oli juuri lähtenyt pelaamaan ulkomaille.
Keski-Savon Paterissa Esko viihtyi vuoden verran kunnes vaihtoi huippuseura Pielaveden Sampoon vuonna 2003. Heti ensimmäisellä kaudellaan Sampossa Esko pääsi nauttimaan SM-pronssista. Seuraavalla kaudella mitali kirkastui kun Esko passasi savolaiset historian ensimmäiseen suomenmestaruuteen. Kaksi vuotta Sampossa pelattuaan Esko teki kovanluokan sopimuksen Haleniin, Belgian ammattilaisliigaan. Vuoden Esko viihtyi Halenissa kunnes palasi takaisin kotikaupungiinsa Vammalaan, pelaamaan kaupungin lentopalloylpeydessä VaLePassa.
VaLePassa Esko pelasi kaksi kautta nostaen tasoaan edelleen kohti huippupassaria. Kahden vuoden jälkeen hän lähti VaLePasta ja teki sopimuksen Salon Piivolleyn kanssa kaudesi 2007-2008. Kaudella 2008 hän voitti Piivolleyn kanssa Suomen Cupin hopeaa, ja pelasi Euroopan Cupia. Esko teki paluun kotiseudulleen Vammalaan (nyk. Sastamala) kaudeksi 2009-10. Entisen huippupassarin ja nykyisin valmentaja Ugis Krastinsin johdolla Esko kehittyi urallaan eteenpäin huomattavasti kauden aikana. Seuraavalla kaudella Esko valittiin joulukuun pelaajaksi Mestaruusliigassa sekä joulukuun että myös tammikuun tähdistökentälliseen.
A-maajoukkue

Vuoden 2007 kesällä Esko pelasi uransa ensimmäiset A-maaottelunsa Suomen A-maajoukkueessa. A-maajoukkue pelasi kesällä Lentopallon maailmanliigaa A-lohkossa, jossa pelasi Suomen lisäksi Brasilia (MM 1) Kanada (MM 5) ja Etelä-Korea (MM 17).
Muuta

Antti Esko on huippupassari Mikko Eskon pikkuveli. Veljekset pelasivat A-maajoukkueessa vuonna 2007 yhdessä. Veljekset taistelivat peliajasta passarin roolissa.
Saavutukset

SM-hopeaa 2011
Suomen cupin hopeaa 2007
Salo-Volleyn paras pelaaja 2007
Maajoukkueessa 2006-2007
Suomenmestaruus 2004, 2012
SM-pronssia 2003, 2013
Seurat

1998-99 Vammalan Kisa (1-sarja)
1999-00 VaLePa,
2000-01 VaLePa
2001-02 Pateri
2002-03 Sampo
2003-04 Sampo
2004-05 Halen, Belgia
2005-06 VaLePa
2006-07 VaLePa
2007-08 PiiVolley
2008-09 PiiVolley
2009-15 VaLePa
Berenike Pankhrysos

| Berenike Pankhrysos> Βερενίκη Πάνχρυσος.Sijainti |
| --- | --- |
 Berenike Pankhrysos
Koordinaatit:  21°57′01″N, 35°08′28″E
Valtio:  Sudan
Paikkakunta:  Halayeb
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Nubia
Infobox OKNimi-testi OK: 
Berenike Pankhrysos (m.kreik. Βερενίκη Πάνχρυσος, Berenikē Pankhrysos, lat. Berenice Panchrysus) oli antiikin aikainen kaupunki Nubiassa nykyisen Sudanin alueella.
Bereniken kaupunki sijaitsi Troglodytiksessä Nubian aavikolla Niilin ja Punaisenmeren rannikon välillä alueella, joka oli usein Egyptin vallassa. Kaupunki oli rakennettu nykyisin Wadi Allaqi -nimellä tunnetun joenuoman varrelle joessa olevan mutkan kohdalle. Kaupunki sai antiikin kirjallisuudessa esiintyvän lisänimensä ”Kultainen” siitä, että sen lähellä sijaitsivat Jebel Allakin tai Ollakin kultakaivokset, jotka olivat egyptiläisille tärkein kullan lähde. Kaivostyöläisinä käytettiin rikollisia ja sotavankeja. Kaivokset ovat olleet käytössä viimeistään faarao Thutmosis III:n aikana 1400-luvulla eaa. Kaupungin nykyisin tunnettu nimi on peräisin hellenistiseltä kaudelta, sillä se viittaa johonkin Ptolemaiosten hallitsijasuvun Berenike-nimiseen naiseen.
Kaupunki löydettiin vuonna 1989 käyttäen apuna vanhaa, 900-luvulta peräisin ollutta karttaa. Nykyisin paikka on tunnettu paikallisesti nimellä Deraheib, ”Rakennukset”. Asutus on ulottunut noin 1,5 kilometrin matkalle joenuoman varrella, ja siellä on saattanut olla arviolta jopa 10 000 asukasta. Paikalla on lukuisia raunioita, huomattavimpana kahden linnakkeen jäänteet.
Kaupunkia ei tule sekoittaa Punaisenmeren seudun muihin (tai antiikin ajan muihin) Berenike-nimisiin kaupunkeihin.
Audi Q8

| Audi Q8 |
| --- | --- |

Valmistustiedot
Valmistusmaa:   Slovakia
Valmistaja:  Audi
Konserni:  Volkswagen Group
Valmistusvuodet:  2018–
Korimalli:  5-ovinen crossover
Luokka:  J-segmentti
Teknisesti samankaltaisia:  Audi A4 (B9) Audi A5 (B9) Audi A6 (C8) Audi A7 (Typ 4G9) Audi A8 (D5) Audi e-tron Audi Q5 (Typ FY) Audi Q7 (Typ 4M) Bentley Bentayga Lamborghini Urus Porsche Cayenne (Typ PO536) Volkswagen Touareg III
Tekniset tiedot
Pohjalevy:  Volkswagen Group MLB Evo
Moottori:  V6 V8
Iskutilavuus:  3,0–4,0 l
Polttoaine:  bensiini diesel
Vetotapa:  neliveto
Vaihteisto:  8-vaihteinen automaatti
Audi Q8 on Audin vuodesta 2018 lähtien valmistama crossover-tyyppinen automalli. Se perustuu Q7-malliin, mutta on muotoiltu coupémaisemmaksi. Mallin tärkein kilpailija on BMW X6.
Vuoden 2019 Euro NCAP -kolaritestistä Q8 sai tulokseksi täydet viisi tähteä.
Q8 esiteltiin Kiinassa kesäkuussa 2018. Se on Q7:ää neljä senttimetriä matalampi ja 66 millimetriä lyhyempi. Moottorivalikoimassa ovat 3,0-litrainen V6-bensiinimoottori teholtaan 340 hevosvoimaa sekä dieselmoottori 3,0 V6 TDI (231/286 hv). Kaikkien moottorien yhteydessä on kahdeksanportainen automaattivaihteisto ja neliveto.
Audi SQ8
Kesäkuussa 2019 esiteltiin urheilullisempi SQ8-malli, jossa on kaksoisturboahdettu 4,0-litrainen V8-dieselmoottori teholtaan 429 hevosvoimaa. Sen apuna on lisäksi kevythybridijärjestelmä.
Audi RSQ8
Los Angelesin autonäyttelyssä marraskuussa 2019 esiteltiin malliston huipulle RSQ8, jossa on kaksoisturboahdettu 4,0-litrainen V8-bensiinimoottori teholtaan 600 hevosvoimaa. Sen apuna on lisäksi kevythybridijärjestelmä.
Aiheesta muualla

Kuvia tai muita tiedostoja aiheesta Audi Q8 Wikimedia Commonsissa
Joey LaLeggia

| Joey LaLeggia |
| --- | --- |

Henkilötiedot
Syntynyt: 24. kesäkuuta 1992 (ikä 32) Burnaby, British Columbia, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  178 cm
Paino:  84 kg
Pelinumero:  16
Pelaajaura
Pääsarjaura:  2015–
Aik. seurat:  Denverin yliopisto (NCAA) Oklahoma City Barons (AHL) Bakersfield Condors (AHL) San Antonio Rampage (AHL) Rögle BK (SHL) Timrå IK (SHL) HV71 (SHL) HC Lugano (NL)
NHL-varaus:  123. varaus, 2012 Edmonton Oilers
Joey LaLeggia (s. 24. kesäkuuta 1992) on kanadalainen jääkiekkoilija.
31. maaliskuuta 2015 LaLeggia solmi ensimmäisen ammattilaissopimuksensa siirtyessään kahden vuoden tulokassopimuksella Edmonton Oilersiin.
Tilastot

Käännös suomeksi
Australian maastopalot 2019–2020

Palo- ja pelastushenkilökunta Werombissa, Sydneyn lounaisosassa matkalla suojaamaan rakennuksia maastopalolta.
Australian maastopalot 2019–2020 olivat Australian viime vuosikymmenten tuhoisimpiin kuuluva maastopalojen sarja. Tulipaloissa on kuollut yli 20 ihmistä, ja pelkästään Uuden Etelä-Walesin osavaltiossa on tuhoutunut 2 000 taloa.
Laajuus

Tulipaloja on esiintynyt Australian kaikissa osavaltioissa, mutta väkiluvultaan suurin osavaltio Uusi Etelä-Wales on kärsinyt pahiten. Suurkaupungeista Melbourne ja Sydney ovat peittyneet ajoittain savuun, ja ilmanlaatu on ollut niissä harvinaisen huono. Palojen laajuus on vaihdellut yksittäisistä rakennuspaloista monien hehtaarien massiivisiin suurpaloihin. Suurimmat palot ovat jatkuneet useiden kuukausien ajan.
Tuhoalueen laajuus on yhteensä yli seitsemän miljoonaa hehtaaria eli enemmän kuin Belgian ja Tanskan pinta-alat yhteensä. Se on enemmän kuin Amazonin metsäpalojen laajuus vuonna 2019. Australian ympäristöministeri Sussan Ley arvioi, että melkein kolmasosa Uuden Etelä-Walesin koaloista on saattanut kuolla tulipaloissa, ja koalojen elinympäristöstä on tuhoutunut saman suuruinen osuus.
Suurimmat maastopalot ovat levinneet myös Australian pääkaupunkiterritorioon, jossa sijaitsee maan pääkaupunki Canberra. Tämän seurauksena Canberraan on julistettu hätätila 31. tammikuuta, ja asukkaita on kehotettu suojautumaan. Canberran kansainvälinen lentoasema on jouduttu myös sulkemaan.
Aiheuttajat > Syttymissyyt

Victorian osavaltion palopäällikön mukaan salamat ovat Victorian palojen suurin aiheuttaja. Myös esimerkiksi Uuden Etelä-Walesin Gospers Mountanilla lokakuussa 2019 alkanut suurpalo alkoi salamaniskusta.
Noin sadasosa vuoden 2019 paloista on voitu osoittaa tahallaan sytytetyiksi. Tulipalojen tahallisesta sytyttämisestä on Uuden Etelä-Walesin osavaltiossa 6. tammikuuta 2020 mennessä nostettu syyte 24 henkilöä vastaan. Kaikkiaan 183 henkilöä on joutunut oikeustoimien kohteeksi tulenkäsittelyyn liittyvistä rikkomuksista, jotka on tehty 8. marraskuuta 2019 jälkeen. Asiantuntijoiden mukaan laajat tulipalot houkuttelevat tuhopolttajia sytyttämään lisää paloja.
Aiheuttajat > Leviämissyyt

Tulipaloja ovat ruokkineet ennätyshelteet, pitkäaikainen kuivuus, hyvin alhainen ilman- ja maan kosteus sekä ihmisen laiminlyönnit.
Intian valtameren dipoli-ilmiöstä johtuva kuivuus on merkittävästi edesauttanut palojen leviämistä. Alueella pitkään jatkuneen kuuman ja kuivan sään vaikutus on pahentunut, koska syksyiset sadekaudet ovat vastaavasti heikentyneet, eikä luonto ole ehtinyt toipua edellisestä kuivasta kaudesta.
Joidenkin australialaisten parlamentaarikkojen mielestä tilannetta on pahentanut hallittujen kulotusten vähentäminen ja nykyiset ympäristölait, jotka rajoittavat maanomistajien valtaa hoitaa omaa maataan maastopalojen rajoittamiseksi. Hallittujen kulotusten hyödyllisyyttä ei ole kuitenkaan pystytty osoittamaan.
Aiheuttajat > Ilmastonmuutoksen merkitys

Tulipalojen saama mediahuomio on herättänyt keskustelua ilmastonmuutoksen vaikutuksesta palojen laajuteen niin median kuin poliitikkojenkin keskuudessa.
Helsingin yliopiston professori Petteri Uotilan mukaan Australian ilmasto on lämmennyt yli yhden asteen vuoden 1910 jälkeen. Ilmaston lämpeneminen on kuivattanut Australiassa maata ja lisännyt metsäpalojen riskiä.
Jotkut tutkijat ovat yhdistäneet myös dipoli-ilmiön voimistumisen ilmastonmuutokseen. Professori Uotilan mukaan dipoli-ilmiön voimistumisen syistä ei ole varmuutta, mutta suoraa yhteyttä ilmaston lämpenemiseen on vaikea nähdä.
Monet ilmastonmuutokseen skeptisesti suhtautuvat poliitikot ovat torjuneet ilmastonmuutoksen vaikutuksen paloihin. Australian uskonnollista oikeistoa edustava pääministeri Scott Morrison kielsi ilmastonmuutoksen vaikutuksen paloihin ja ilmaisi huolensa päästöjen rajoittamisen vaikutuksista maan taloudelle. Morrison sai ulostulostaan paljon kritiikkiä niin tutkijoilta kuin kansalaisilta.
Aiheesta muualla

Kuvia tai muita tiedostoja aiheesta Australian maastopalot 2019–2020 Wikimedia Commonsissa
Joey Hadorn

| Mitalit | Mitalit | Mitalit |  |
| --- | --- | --- | --- |
|  Joey Hadorn vuonna 2023 |  Joey Hadorn vuonna 2023 |  Joey Hadorn vuonna 2023 |  |
Maa:  Sveitsi
Miesten suunnistus
| MM-kilpailut  | MM-kilpailut  | MM-kilpailut  |  |
|  Kultaa | Flims Flaax 2023 | viesti |  |
|  Kultaa | Edinburgh 2024 | sprinttiviesti |  |
|  Hopeaa | Flims Flaax 2023 | keskimatka |  |
|  Pronssia | Doksy 2021 | sprinttiviesti |  |
| EM-kilpailut  | EM-kilpailut  | EM-kilpailut  |  |
|  Kultaa | Neuchâtel 2021 | sprinttiviesti |  |
|  Hopeaa | Neuchâtel 2021 | pudotussprintti |  |
|  Hopeaa | Verona 2023 | sprinttiviesti |  |
|  Pronssia | Mór 2024 | viesti |  |
Joey Hadorn (s. 11. huhtikuuta 1997 Bern) on sveitsiläinen suunnistaja.
Hadorn voitti nuorten MM-kilpailuissa 2016 Engadinissa kultaa pitkällä matkalla, sprintissä ja viestissä ja tuli toiseksi keskimatkalla. Vuonna 2017 hän sai Tampereella nuorten MM-kilpailuissa pronssia sprintissä. Aikuisten EM-kilpailuissa Neuchâtelissa 2021 Hadorn oli mukana Sveitsin kultaa voittaneessa sprinttiviestijoukkueessa ja tuli toiseksi pudotussprintissä. Doksyn MM-kilpailuissa 2021 Hadorn saavutti pronssia Sveitsin sprinttiviestijoukkueessa. Flims Flaaxin MM-kilpailuissa 2023 Hadorn saavutti maailmanmestaruuden Sveitsin viestijoukkueessa ja hopeaa keskimatkalla. Vuoden 2023 EM-kilpailuissa Hadorn oli mukana Sveitsin toiseksi tulleessa sprinttiviestijoukkueessa. Edinburghin MM-kilpailuissa 2024 Hadorn voitti sprinttiviestin maailmanmestaruuden Sveitsin joukkueessa. Saman vuoden EM-kilpailuissa Unkarissa Hadorn oli Sveitsin kolmanneksi tulleessa viestijoukkueessa.
Aiheesta muualla

Hadornin virallinen sivu
Anna Camp

| Anna Camp |
| --- | --- |
 Anna Camp San Diegon Comic-Conissa 2014.
Henkilötiedot
Koko nimi:  Anna Ragsdale Camp
Syntynyt: 27. syyskuuta 1982 (ikä 42) Aiken, Etelä-Carolina, Yhdysvallat
Ammatti:  näyttelijä
Puoliso:  Michael Mosley (2010–2013), Skylar Astin (2016–)
Näyttelijä
Aktiivisena:  2007–
Merkittävät roolit:  Jill Mason (Equus) Sarah Newlin  (True Blood) Aubrey Posen (Pitch Perfect)
Aiheesta muualla
IMDb 
Elonet
AllMovie
Anna Ragsdale Camp (s. 27. syyskuuta 1982 Aiken, Etelä-Carolina, Yhdysvallat) on yhdysvaltalainen näyttelijä. Hänen tunnetuimpia roolejaan ovat Jill Mason Broadway-näytelmässä Equus ja Sarah Newlin televisiosarjassa True Blood.
Ura

Camp opiskeli teatteria University of North Carolina School of the Arts -yliopistossa Winston-Salemissa Pohjois-Carolinassa. Hän näytteli valkokankaalla ensimmäisen kerran vuonna 2007 romanttisessa komediassa And Then Came Love. Hänellä oli rooli televisiopilotissa Reinventing the Wheelers, mutta sarjaa ei otettu tuotantoon. Seuraavana vuonna hän esiintyi elokuvassa Pretty Bird.
Camp koe-esiintyi Sookie Stackhousen rooliin televisiosarjaan True Blood, mutta hävisi roolin Anna Paquinille. Tuottaja Alan Ball tarjosi hänelle sarjasta toista roolia. Camp esitti lahkojohtajan vaimoa Sarah Newlinia sarjan toisella tuotantokaudella.
Camp näytteli lakisarjassa Good Wife vuosina 2011–2012. Tämän jälkeen hänet nähtiin komediasarjassa The Mindy Project ja musikaalielokuvassa Pitch Perfect. Camp palasi True Blood -sarjaan kuudennella kaudella vuonna 2013. Hän on vieraillut useissa muissa televisiosarjoissa kuten Cashmere Mafia, Mad Men ja Glee. Camp oli mukana Train-yhtyeen musiikkivideolla "Marry Me".
Camp on näytellyt myös teatterissa. Hän esiintyi Broadwaylla näytelmässä Country Girl ja Off Broadwaylla Second Stage -teatterissa näytelmässä Scene. Camp oli Daniel Radcliffen vastanäyttelijänä Broadway-näytelmässä Equus vuonna 2008. Hän esiintyi Zach Braffin näytelmässä All New People Second Stage -teatterissa kesällä 2011.
Yksityiselämä

Camp kasvoi Columbiassa Etelä-Carolinassa, mutta muutti sittemmin New Yorkiin. Hän meni naimisiin näyttelijä Michael Mosleyn kanssa vuonna 2010. Pari erosi vuonna 2013. Vuonna 2016 Camp avioitui näyttelijä Skylar Astinin kanssa.
Filmografia > Elokuvat

| Vuosi | Elokuva | Rooli |
| --- | --- | --- |
| 2007 | Miehen paikka vapaana  | Kikki |
| 2008 | Pretty Bird | Becca French |
| 2009 | Bottleworld | Chrissy |
| 2011 | Piiat | Jolene French |
| 2011 | Forgetting the Girl | Adrianne Gilcrest |
| 2012 | Pitch Perfect | Aubrey Posen |
| 2013 | Autumn Wanderer | Sara |
| 2013 | Goodbye to All That | Debbie Spengler |
| 2015 | Pitch Perfect 2 | Aubrey Posen |
| 2016 | Café Society | Candy |
| 2016 | 1 Night | Elizabeth |
| 2016 | Brave New Jersey | Peg Prickett |
| 2017 | Amerikan vihatuin nainen | rouva Lutz |
| 2017 | Pitch Perfect 3 | Aubrey Posen |
| 2018 | Egg | Kiki |
Filmografia > Televisiosarjat

| Vuosi | Televisiosarja | Rooli | Muuta |
| --- | --- | --- | --- |
| 2008 | Cashmere Mafia | Brooke Adaire | ”Pilot” |
| 2008–2014 | True Blood | Sarah Newlin | 23 jaksoa |
| 2009 | Konttori | Penny Beesly | 2 jaksoa |
| 2009 | Glee | Candace Dystra | ”Sectionals” |
| 2010 | Num3rot | Siouxsie Dark | ”Devil Girl” |
| 2010 | Covert Affairs | Ashley Briggs | ”Houses of the Holy” |
| 2010 | Mad Men | Bethany Van Nuys | 3 jaksoa |
| 2011–2016 | Good Wife | Caitlin d’Arcy | 9 jaksoa |
| 2011 | Lemmenkipeät | Prudence | ”Stand and Deliver” |
| 2011 | Lemmenhaasteet | Erin | ”Perry Dates His Assistant” |
| 2012 | House of Lies | Rachel Norbert | ”The Gods of Dangerous Financial Instruments” |
| 2012–2013 | The Mindy Project | Gwen Grandy | 13 jaksoa |
| 2013 | Vegas | Violet Mills | 4 jaksoa |
| 2013 | Super Fun Night | Felicity | julkaisematon pilottijakso |
| 2013 | Ensisilmäyksellä | Cassie | 2 jaksoa |
| 2013–2015 | Rikas ja rakas | Heather Doyle | 3 jaksoa |
| 2014 | The League | Penny | ”The Heavenly Fouler” |
| 2014–2017 | Sofia Ensimmäinen | Prinsessa Ivy (ääni) | 2 jaksoa |
| 2015 | Star vs. the Forces of Evil | Pixie Empress (ääni) | ”Pixtopia” |
| 2015 | Resident Advisors | Constance Renfro | ”Conflict Resolution” |
| 2016–2017 | Unbreakable Kimmy Schmidt | Deirdre Robespierre | 3 jaksoa |
| 2016 | Good Girls Revolt | Jane Hollander | 10 jaksoa |
Filmografia > Teatterirooleja

| Vuosi | Näytelmä | Rooli | Teatteri |
| --- | --- | --- | --- |
| 2004 | Sulhaseni Ernest |  | Dallas Theatre Centre |
| 2005 | God Hates the Irish |  | Rattlestick Playwrights Theater |
| 2006 | Columbinus | Perfect | New York Theatre Workshop |
| 2007 | The Scene | Clea | Second Stage Theatre |
| 2008 | The Country Girl | Nancy Stoddard | Broadway |
| 2008 | Equus | Jill Mason | Broadway |
| 2011 | All New People | Kim | Second Stage Theatre |
Aiheesta muualla

Anna Camp Internet Movie Databasessa. (englanniksi)
Anna Camp Internet Broadway Databasessa
Anna Camp Internet Off Broadway Databasessa[vanhentunut linkki]
Anna Camp Allmoviessa (englanniksi)
Anna Camp Twitterissä
Anna Camp Instagrammissa
HBO - True Blood - Anna Camp (Arkistoitu – Internet Archive)
Joanna

| Joanna |
| --- | --- |
Nimipäivä:   
– suomenkielinen:  21. heinäkuuta
– ruotsinkielinen:  21. heinäkuuta
– ortodoksinen:  –
Muunnelmia:  Joanne
Vastineita eri kielissä:  Joanne
Nimen alkuperä:  Johanna
Infobox OKNimi-testi OK: 
Joanna on naisen etunimi. Nimi on alkujaan englantilainen muunnos Johannasta, mutta on nykyisin käytössä Suomessakin.
Suomessa Joannan nimipäivä on 21. heinäkuuta kuten Johannankin. Vuoden 2019 loppuun mennessä nimi on annettu 3778 naiselle ja alle kymmenelle miehelle.
Nimi Joanna esiintyy myös Suomeen hankitun perinnepurjealuksen nimessä Joanna Saturna.
Tunnettuja Joannoja

Navarran Joanna (1368–1437), Navarran prinsessa ja Englannin kuningatar, kuningas Henrik IV:n puoliso
Joanna Aleh, Jo Aleh (s. 1986), uusiseelantilainen kilpapurjehtija, olympiavoittaja ja maailmanmestari
Joanna Bogdanoff, suomalainen kilpakarateka, kirjailija ja katutaiteen tutkija
Joanna Mary Boyce (1831–1861), englantilainen taidemaalari
Joanna Bruzdowicz (1943–2021), puolalainen säveltäjä ja pianisti
Joanna Cassidy (s. 1945), yhdysvaltalainen näyttelijä
Joanna Fiodorow (s. 1989), puolalainen moukarinheittäjä
Joanna García (s. 1979), yhdysvaltalainen elokuva- ja televisionäyttelijä
Joanna Haartti (s. 1979), suomalainen näyttelijä
Joanna Haigh (s. 1954), brittiläinen ilmakehäfysiikan professori,
Joanna Hayes (s. 1976) (s. , yhdysvaltalainen yleisurheilija
Joanna Hiffernan (n. 1843–1903), irlantilaissyntyinen, James McNeill Whistlerin ja Gustave Courbet'n kuuluisien maalausten malli ja muusa
Joanna Hoffman (s. 1955), yhdysvaltalainen ohjelmistosuunnittelija, fyysikko ja arkeologi
Joanna Hoffmann (s. 1990), virolainen taidehistorioitsija, kuraattori, taiteilija ja museonjohtaja
Joanna Jędrzejczyk (s. 1987), puolalainen vapaaottelija ja thainyrkkeilijä
Joanna Johnson (s. 1961), yhdysvaltalainen näyttelijä, kirjoittaja ja tuottaja
Joanna Kaasalainen (s. 2002), suomalainen salibandyn pelaaja
Joanna Klepko, Cleo (s. 1983), puolalainen laulaja ja lauluntekijä
Joanna Kopcińska (s. 1967), puolalainen poliitikko ja europarlamentaarikko
Joanna Kozłowska (s. 1959), puolalainen sopraanolaulaja
Joanna Kuvaja, o.s. Väre (s. 1984), suomalainen televisiojuontaja, Miss Suomen 2. perintöprinsessa 2007
Joanna Laajisto (s. 1977), suomalainen sisustusarkkitehti ja entinen lumilautailija
Joanna Levesque, JoJo (s. 1990), yhdysvaltalainen laulaja, lauluntekijä ja elokuvanäyttelijä
Joanna Lumley (s. 1964), englantilainen näyttelijä ja malli
Joanna Macy (s. 1929), yhdysvaltalainen ympäristöaktivisti, tutkija ja kirjailija
Joanna Newsom (s. 1982), yhdysvaltalainen muusikko
Joanna Pettet, oik. Joanna Jane Salmon (s. 1942), brittiläinen näyttelijä
Joanna Rees, Jo Rees, englantilainen kirjailija
Joanna Remes (s. 1999), suomalainen cheerleader
Joanna Robinson (s. 1989), suomalainen kouluratsastaja
Joanna Russ (1937–2011), yhdysvaltalainen tieteiskirjailija
Joanna Skibińska (s. 1985), puolalainen pituushyppääjä ja kolmiloikkaaja
Joanna Skowroń (s. 1979), puolalainen ratameloja ja maailmanmestari
Joanna Stone (s. 1972), australialainen keihäänheittäjä
Joanna Truffaut (s. 1977), ranskalainen digitalisaationneuvonantaja ja yrittäjä
Joanna Tynnilä (s. 2001), suomalainen jalkapalloilija
Kuvitteellisia Joannoja

Joanna Lumijoki, poliisi televisiosarjassa Salatut elämät
Aiheesta muualla

Kuvia tai muita tiedostoja aiheesta Joanna Wikimedia Commonsissa
Armenian ja Azerbaidžanin rajakonflikti 2016

Armenian ja Azerbaidžanin rajakonflikti 2016 alkoi Vuoristo-Karabahissa 2. huhtikuuta 2016. Konfliktissa sai surmansa kymmeniä ihmisiä, myös siviilejä ja ainakin kolme lasta. Ei ole tietoa kumpi kahnauksen aloitti. Azerit hyökkäsivät armenialaisten asemiin useissa kohdissa. Suurimmat taistelut laantuivat 4. huhtikuuta, mutta raskaita kranaatteja ammuttiin yhä. Azerit julistivat parin päivän päästä yksipuolisen tulitauon, mitä Armenia ei uskonut.
Yhdysvallat, Ranska, Venäjä ja Etyj alkoivat selvittää konfliktia ja osapuolet neuvottelivat Venäjän johdolla tulitaon. Tulitaukoa tosin rikottiin jo heti seuraavana päivänä. Tilapäinen tulitauko saatiin aikaiseksi 8. huhtikuuta 2016.
Taisteluiden alku

Osapuolet syyttivät toisiaan paikkojen Aghdara, Tartar, Agdam, Khojavend ja Fuzulin ympäristöissä käydyistä taisteluista. Armenialaisten mukaan Azerbaižanin armeija aloitti laajan hyökkäyksen 2. huhtikuuta vasteisena yönä. Azerbaidžanin mukaan armenialaiset tulittivat heitä ensiksi 2. huhtikuuta.
Uhrit

Kymmeniä kuoli, myös siviilejä. Yksi armenialaispoika ja kaksi azerilasta kuoli. Talyshin kylän lähellä käydyt taistelut eivät ajaneet ihmisiä pakoon tai aiheuttaneet suurta humanitaarista hätätilannetta.[lähde? ]
Tulitauko

Venäjä neuvotteli osapuolten välille tulitauon 4. huhtikuuta 2016. Tulitauko rikottiin tämän jälkeen.
Aiheesta muualla

Kuvia tai muita tiedostoja aiheesta Armenian ja Azerbaidžanin rajakonflikti 2016 Wikimedia Commonsissa
Asami Abe

Asami Abe (安倍 麻美, Abe Asami) (s. 27. helmikuuta 1985 Muroran, Hokkaidō) on japanilainen laulaja ja näyttelijä. Hän on Natsumi Aben pikkusisko. Hän aloitti uransa tekemällä mainoksia Nintendo Puzzle Collectionille. Hän on myös esiintynyt muutamissa tv-sarjoissa.
Seuraten sisarensa jälkiä, Abe ryhtyi laulajaksi vuonna 2003 ja saavutti jonkin verran suosiota. Hänen ensimmäinen singlensä oli  "Riyū", joka julkaistiin heinäkuussa 2003. Tähän mennessämilloin? hän on julkaissut 3 singleä, yhden romaanin, kaksi täyttä albumia, kolme kuvakirjaa. Lisäksi hän on esiintynyt kolmessa elokuvassa ja kahdessa tv-sarjassa.
Vuonna 2006 Abe ja Natsumi esiintyivät nimirooleissa 60-luvun japanilaista pop-duoa "The Peanuts" esitelleessä japanilaisessa tv-sarjassa.
15. toukokuuta 2007 ilmoitetettiin, että Abe korvaisi Nozomi Tsujin Gyuaruru-yhtyeessä. Yhtye julkaisi ensimmäisen singlensä "Boom boom Meccha Maccho!" 20. kesäkuuta 2007.
5. syyskuuta 2007 Abe osallistui Naisten ninjasoturi-kisaan, jossa hän karsiutui ensimmäisessä vaiheessa.
Diskografia > Singlet

"Riyū" (理由) (2003)
"Our Song" (2003)
"Kimi o Tsureteiku" (きみをつれていく) (2003)
"Sotsugyō" (卒業, Graduation) (2004)
"Jōnetsu Setsuna" (情熱セツナ) (2004)
"Everyday" (2004)
Diskografia > Albumit

Wishes (2003)
4 colors (2004)
Diskografia > DVD:t

A Girl ~I Wish Upon a Song~ (2003)
Asamix! (2004)
Sweet Heaven (2004)